**ISKOLA-EGÉSZSÉGÜGYI GONDOZÁSI TERV SZÜLŐK RÉSZÉRE**

**Tisztelt Szülők!**

**Az Iskolaegészségügyi Szolgálat tagjai:**

**Dr. Iványi-Bajkó Katalin, iskolaorvos** (szentendresulidoki@gmail.com),

rendelés: minden páratlan kedden egyeztetett időpontban

**Szabó Anikó, iskolavédőnő (**szabo.aniko@ph.szentendre.hu, +36205755134)

rendelés: kedden 8.00-12.00, mely a védőnői munka miatt változhat

Munkánk célja, a panaszt még nem okozó elváltozások mielőbbi felfedezése, kiszűrése. Iskolánkban az orvosi és védőnői ellátás keretei között a következő gondozási tevékenységben részesül gyermeke az 1997. évi CLIV. törvény, az 51/1997. (XII.18.) NM rendelet, a 49/2004. (V.21.) ESzCsM rendelet és a 26/1997 (IX.3.) NM rendelet, valamint a szakmai irányelvek alapján.

**Kötelező szűrővizsgálatok:**

1.évfolyam állapotfelmérése, 2.,4.,6.,8. évfolyam szűrővizsgálata, 16 évesek záróvizsgálata. fejtetű szűrővizsgálat.

Ezen belül a védőnői vizsgálat része:

- a testmagasság, testtömeg, a testi fejlettség és tápláltsági állapot hazai standardok szerinti értékelése,

- a nemi fejlődés nyomon követése,

- az érzékszervek működésének vizsgálata (látás, hallás)

- színlátás vizsgálata a 6. évfolyamon,

- mozgásszervek vizsgálata,

- vérnyomásmérés,

- a pajzsmirigy tapintásos vizsgálata a 4. évfolyamtól,

- általános személyi higiénia és fejtetű szűrése negyedévenként, kiszűrés esetén ellátása a szülő feladata a kapott tájékoztatás alapján

- a pszichés, motoros, mentális, szociális fejlődés és a magatartás problémáinak feltárása.

A kiszűrt rendellenességekről a védőnő tájékoztatja az iskola-, illetve a háziorvost.

Az orvosi szűrővizsgálat része fizikális belgyógyászati szűrés, mozgásszervek vizsgálata, testi fejlettség és tápláltsági állapot, a nemi fejlődés, a pszichés, motoros, mentális, szociális fejlődés nyomon követése és a magatartásproblémák feltárása.

**A vizsgálatokon a részvétel minden tanulónak kötelező!**

**A szülő jelen lehet a vizsgálaton előre egyeztetett időpontban.**

A védőnői és az orvosi vizsgálatokról a Kréta rendszeren küldünk tájékoztatót.

**Eltérés esetén szakorvoshoz irányítjuk a tanulót és értesítjük a szülőket!**

Kérjük a Szülőket, hogy beutalás esetén mielőbb kérjenek időpontot az adott **szakorvosi vizsgálatra**, és annak **eredményét** (a kapott leletet) feltétlenül **juttassák vissza részünkre** a szakszerű ellátás biztosítása érdekében!

**Fokozott gondozás:**

A szakorvosi vizsgálatok alapján a gyermek fokozott gondozásban részesül. A gyermek állapotát nyomon követjük, melyhez kérünk minden újabb leletet bemutatni!

**Testnevelési kategóriába sorolás:**

A szakorvosi leletek alapján az iskolaorvos végzi a védőnő segítségével.

**Kötelező védőoltások:**

A kötelező védőoltások megtörténtének ellenőrzése a védőnő feladata az 1. osztályosok és minden új tanuló esetében. Ehhez kérjük az oltási könyv fénymásolatának beküldését!

Iskolai kampányoltás keretén belül 6. évfolyamon egyik oltás a Diftéria (torokgyík), Pertussis (szamárköhögés), Tetanus (merevgörcs) és a másik oltás a Morbilli (kanyaró), Mumpsz (fültőmirigy gyulladás), Rubeola (rózsahimlő) emlékeztető oltása.

A 7. évfolyam tanulóit Hepatitis-B (fertőző májgyulladás B típusa) ellen oltjuk.

A 7. osztályos lányok és fiúk ingyenes, nem kötelező HPV elleni védőoltása történik az iskolaorvos által.

**Védőnői fogadóóra:**

Megadott, illetve előre egyeztetett időpontban fordulhatnak a diákok, szülők, pedagógusok kérdéseikkel a védőnőhöz.

**Egészségnevelés:**

Tanórákon, valamint tanórán kívül van lehetőség egyes témakörökben a védőnő által megtartott foglalkozásokra. Pl.: egészséges táplálkozás, káros szenvedélyek, higiénia, nemi fejlődés, társas kapcsolatok, egészséges környezet, elsősegélynyújtás, csecsemőgondozás, szerelem és párkapcsolatok.

**Higiéniás ellenőrzés.**

**Az iskolában betegellátást csak elsősegély jelleggel végzünk, betegség esetén forduljanak a háziorvoshoz!**

A járványok elkerülése miatt ne küldjék gyermeküket betegen az iskolába!

A szűrővizsgálatok kötelezőek, amennyiben a szülő nem járul hozzá, abban az esetben háromszori értesítés után jelzést kell tennünk a Népegészségügyi Osztály felé, mely a törvényi szabályozás alapján eljárást indíthat, valamint jelzést küldünk a Dunakanyari Család- és Gyermekjóléti Intézmény felé is a hatályos jogszabályok alapján.

Köszönjük együttműködését!

Iskola-egészségügyi Szolgálat